stanford-oval/wikipedia huggingface dataset:
HMS Mohawk (F31)
Taistelu Norjasta

Alus lähti 7. huhtikuuta laivasto-osaston mukana etsimään lentokoneesta havaittuja Saksan laivaston Norjaan matkanneita aluksia. Se sai 9. huhtikuuta määräyksen liittyä merellä olleeseen Kotilaivastoon. Alus liitettiin risteilijöiden HMS Manchesterin, HMS Southamptonin, HMS Sheffieldin ja HMS Glasgowin suojaksi Afridin, Sikhin, Gurkhan, HMS Somalin, HMS Matabelen ja HMS Mashonan kanssa, kun saatiin tieto saksalaisosaston olosta Bergenin satamassa. Amiraliteetti peruutti kuitenkin iskun ennen toteuttamista. Alukset joutuivat voimakkaan ilmahyökkäyksen kohteeksi jolloin useita aluksia vaurioitui.
Mohawk lähti 11. huhtikuuta Scapa Flowsta Somalin, Afridin, Sikhin ja Matabelen kanssa partiomatkalle Alesundin pohjoispuolelle suojaaten liittoutuneiden maihinnousua Pohjois-Norjaan. Osasto joutui 13. huhtikuuta ilmahyökkäykseen Alesundin alueella. Seuraavana päivänä alus suojasi risteilijöiden tukemana Namsoksen maihinnousua (operaatio Henry). Operaatiosta vapauduttuaan se matkasi kohtaamaan joukkojenkuljetussaattueen. Alus palasi Namsoksen edustalle seuraavana päivänä joukkojenkuljetussaattueen mukana.
Alus aloitti 21. huhtikuuta partioinnin Norjan rannikolla käyden välillä Scapa Flowssa tankkaamassa. Alus suojasi 28. huhtikuuta Afridin, HMS Witheringtonin, HMS Amazonin ja Sikhin kanssa neljän aluksen kotimaahan palaavaa saattuetta, jonka kuormana oli ollut sotamateriaalia ja joukkoja Moldeen ja Andalsnesiin.
Alus saapui 4. toukokuuta Mohon suojaten maihinnousualus HMS Royal Ulstermania, joka kuljetti kommandojoukkoja. Alus lähti 10. toukokuuta erikoistehtävään Noreen. Seuraavana päivänä Mohawkiin ja HMS Vansittartiin nousi brittidiplomaatteja Hook of Hollandissa kuljetettavaksi kotimaahan Saksan hyökättyä Alankomaihin ja Belgiaan. Alus saapui 12. toukokuuta kotimaahan. Alus vapautui 14. toukokuuta Norjan taisteluista ja se siirrettiin Välimerelle.
Kuokkanen

Kuokkanen on suomalainen sukunimi, joka on muun muassa seuraavilla henkilöillä:
August Kuokkanen (1850–1907), kansakoulunopettaja, päätoimittaja, kaupunginkamreeri ja suomentaja
Erkki Kuokkanen (1887–1956), kihlakunnantuomari, Mikkelin pormestari, sisäasiainministeri ja Kokoomuksen kansanedustaja
Esko Kuokkanen (1939–2019), nikkarointiin ja rakentamiseen erikoistunut tietokirjailija ja toimittaja
Hannes Kuokkanen (1895–1984), peruukkimestari ja elokuva-alan naamioitsija
Ilpo Kuokkanen (s. 1964), yrittäjä ja yritysjohtaja
Janne Kuokkanen (s. 1998), jääkiekkoilija
Jari Kuokkanen (s. 1977), muusikko
Joonas Kuokkanen (s. 1983), näyttelijä
Juha Kuokkanen (s. 1982), jääkiekkomaalivahti
Kalle Kuokkanen (1894–1956), jääkärieversti
Lauri Kuokkanen (1931–2023), radioinsinööri
Olli Kuokkanen (1919–1999), rakennusmestari ja kirjailija
Rauna Kuokkanen, alkuperäiskansojen tutkija, apulais- ja tutkimusprofessori
Tuomas Kuokkanen (s. 1960), korkeimman hallinto-oikeuden oikeusneuvos.
Kuningas ja kuningatar

Kuningas ja kuningatar on Kauko Lehtisen (s.1925) vuonna 1963 maalaama öljytyö kovalevylle, 160 × 275 cm. Teos ostettiin Ateneumin taidemuseon kokoelmiin vuonna 2005.
Maalauksessa kuvataan kahta henkilöä, naista ja miestä, takaa päin harmaata taustaa vasten. Maalauksessa näkyy vain heidän ylävartalonsa ja päänsä. Ilmaisutavassa on realismia, surrealismia, mystiikkaa. Henkilöt näkyvät osin läpi, osin eivät. Heidän olkaluunsa ja solisluunsa erottuvat, ja henkilöt ovat vahvasti rajattu mustalla ja oranssilla. Muutoin he ovat täynnä voimakkaita värialueita, vahvoja ja hentoja viivoja sekä isoja pisteitä.
Aiheesta muualla

Suomen Kansallisgalleria. Kokoelmat: Kuningas ja kuningatar.  (Arkistoitu – Internet Archive)
Kristian Sohlberg

Kristian Sohlberg Kyproksen rallissa 2004 Mitsubishillään.
Kristian Sohlberg (s. 15. maaliskuuta 1978 Espoo) on suomalainen ralliautoilija, joka on osallistunut kolmeenkymmeneen WRC-kilpailuun.
Ura

Sohlberg osallistui ensimmäiseen rallikilpailuunsa 1997. Seuraavana kautena Kristian osallistui nuorten SM-sarjaan, jossa hän sijoittui debyyttikaudellaan kolmannelle sijalle. Kaudet 98-01 Sohlberg ajoi N-ryhmässä suomenmestaruudesta saavuttaen pronssimitalin viimeisellä kaudellaan. 2002 Kristian Sohlberg siirtyi tuotantoautojen MM-sarjaan, jossa hän hävisi niukasti kultamitalin. Seuraavaksi kaudeksi kuljettaja pääsi Mitsubishin tehdaskuljettajaksi tallitoverinaan Gilles Panizzi. Kauden kilpailuissa Sohlberg ei päässyt kertaakaan maaliin asti - tilille kaudesta jäi kuusi keskeytystä. 2005 hän voitti N-ryhmän SM-pronssia voittaen yhden osakilpailun, Tampereella ajetun Pirellin Rallin. Kaudella 2008 Sohlberg ajoi rallin SM-sarjaa. Hän sijoittui kerran viidenneksi ja kerran kahdeksanneksi.
Aiheesta muualla

Kuljettajan kotisivut
Kuljettajan Twitch-kanava
Kyle Croxall

| Kyle Croxall |
| --- | --- |

Henkilötiedot
Syntynyt: 26. lokakuuta 1988 Mississauga, Ontario
Kansalaisuus:   Kanada
Uran tiedot
Laji:  alamäkiluistelu
Kilpauran kesto:  2008-
Saavutukset
Voitot:  6
Palkintokorokkeella:  14
Paras sijoitus maailmancupissa:  1. (2012)
 Tietolaatikko päivitetty 16. tammikuuta 2016, sijoituksissa mukana Riders Cup 
Kyle Croxall (s. 26. lokakuuta 1988) on kanadalainen alamäkiluistelija, joka tammikuussa 2014 oli maailmanrankingissa sijalla neljä.
Hän on saavuttanut useita Red Bull Crashed Ice-voittoja ja voitti kokonaiskilpailun kaudella 2012. Croxall saavutti myös kokonaiskilpailun hopeasijan vuosina 2010, 2011 ja 2013. Hän kilpailee joukkuekilpailuissa "Living the Dream"-nimisen tiimin väreissä.
Croxallin veli Scott on myös alamäkiluistelija ja vuoden 2014 MM-hopeamitalisti sekä vuoden 2015 maailmanmestari. Kyle Croxallin siviiliammatti on palomies. Hän on suuri Toronto Maple Leafsin fani.
Käännös suomeksi
Kristinusko Kiribatilla

Tämä artikkeli kertoo kristinuskosta Kiribatilla. Kristinusko on Kiribatin suurin uskonto. 58,9 prosenttia väestöstä kuului vuonna 2020 roomalaiskatoliseen kirkkoon, uniaattikirkkoon 21,2 prosenttia, protestanttiseen kirkkoon 8,4 prosenttia, Jeesuksen Kristuksen kirkkoon 5,6 prosenttia ja adventtikirkkoon 2,1 prosenttia. Lisäksi Kiribatilla toimii pienempiä helluntailaisia ja evankelisia ryhmiä. Kiribatin kansallinen kirkkojen neuvosto on ekumeeninen kirkkoja yhteenkokoava järjestö. Kristinusko saapui Kiribatille 1800-luvulla.
Kristina Reiss

Kristina Reiss
Kristina Reiss (s. 1952) on saksalainen matemaatikko ja opettaja. Hän työskentelee matematiikan opettajana ja kasvatustieteen professorina Münchenin teknillisessä yliopistossa. Reiss työskenteli vuonna 2011 Acatechissa.
Kristina Segercrantz

Helga Eva-Kristina Segercrantz (s. 8. joulukuuta 1950 Helsinki) on suomalainen kuvittaja, kuvataiteilija ja taidegraafikko.
Segercrantz on opiskellut Taideteollisen korkeakoulun graafisella osastolla 1970-luvulla ja työskennellyt graafikkona muun muassa WSOY:llä. Vuosina 1987–1990 hän kuvitti Suuren suomalaisen satukirjaston neljä osaa. Hän on kuvittanut myös muita tunnettuja satuja, kuten Grimmin veljesten ja Topeliuksen satuja ja ruotsinsuomalaisia kansansatuja. Pessi ja Illusia -teoksen vuoden 2001 painoksessa valokuvat korvattiin hänen piirroksillaan. Hän on julkaissut itse lastenkirjat Nipa orava nikkaroi (1991) ja Nipa orava leipoo (1992).
Segercrantz on kuvittanut runsaasti eri kirjailijoiden laatimia ja toimittamia teoksia, mukaan lukien Elina Karjalainen, Tiina Kaila, Marvi Jalo ja Sanna Jaatinen. Hän suunnitteli vuoden 2014 joulupostimerkit Aattoilta ja Jouluaamu. Segercrantz on myös toteuttanut nukkeja teatteriesityksiin, kuten Teatteri Hevosenkengän näytelmään Tatu ja Patu supersankareina vuonna 2015.
Kristina Rungano

Kristina Rungano Masuwa (myös Kristina Masuwa-Morgan; s. 28. helmikuuta 1963 Harare) on zimbabwelaissyntyinen, Isoon-Britanniaan asettunut runoilija ja novellikirjailija.
Rungano varttui Kutamassa ja sai siellä varhaisen koulutuksensa. Hän suuntasi Isoon-Britanniaan opiskelemaan tietojenkäsittelyalaa, mutta palasi Zimbabween vuonna 1982 ja työskenteli alalla parin vuoden ajan. Hararelainen Zimbabwe Publishing House kustansi vuonna 1984 Runganon runokokoelman A Storm Is Brewing, jolloin Runganosta tuli maansa ensimmäinen tuotantoaan julkaisemaan päässyt naisrunoilija. Pian kokoelman julkaisemisen jälkeen Rungano kuitenkin poistui maasta uudemman kerran.
Rungano on saanut tohtorinarvon liiketoiminnan tietotekniikassa ja opettanut Canterburyn Christ Church -yliopistossa. Vuonna 2004 julkaistiin Runganolta uusi runokokoelma, To Seek a Reprieve and Other Poems. Hänen runojaan on lisäksi julkaistu useissa lehdissä ja antologioissa, joihin ovat kuuluneet Daughters of Africa (1992) ja The Heinemann Book of African Women's Poetry (1995).
Kuokkalan terveysasema

| Kuokkalan terveysasema |
| --- | --- |
Osoite:  Syöttäjänkatu 10, 40520 Jyväskylä
Sijainti:  Kuokkala, Jyväskylä
Koordinaatit:  62.2259°N, 25.7735°E
Kuokkalan terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kuokkalan terveysasema oli Jyväskylän Kuokkalan kaupunginosassa toimiva kaupungin terveysasema.
Kuokkalan terveysaseman palvelut siirtyivät 10. helmikuuta 2021 Keski-Suomen Sairaala Novaan.
Aiheesta muualla

Päivystys (Keski-Suomen Sairaala Nova) (www.sairaalanova.fi)
Kuningaspingviinit

| Kuningaspingviinit |
| --- | --- |
 Keisaripingviinejä (Aptenodytes forsteri)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pingviinilinnut Sphenisciformes
Heimo::  Pingviinit Spheniscidae
Suku::  Kuningaspingviinit Aptenodytes  Miller, 1778
Katso myös
   Kuningaspingviinit Wikispeciesissä   Kuningaspingviinit Commonsissa 
Infobox OKNimi-testi OK: 
Kuningaspingviinit (Aptenodytes, kreikan kielestä ”lentokyvytön sukeltaja”) on pingviinien suku, johon kuuluu vain kaksi lajia, jotka tunnetaan myös suurpingviineinä.
Kuningaspingviini, Aptenodytes patagonicus
Keisaripingviini, Aptenodytes forsteri
Harmaita säveliä

| Harmaita säveliä Lyijykomppania |
| --- | --- | --- |

Studioalbumin tiedot
 Äänitetty : 30. heinäkuuta – 30. joulukuuta 2004, Sundi Coop, Savonlinna
 Julkaistu: tammikuu 2005
 Tuottaja(t): Lyijykomppania Tuomo Valtonen
 Tyylilaji: heavy metal, doom metal
 Levy-yhtiö: RAM Disc
Lyijykomppanian muut julkaisut
| Kehitys kulkee perse edellä 2004 | Harmaita säveliä 2005 | Mennyt maailma 2007 |
Harmaita säveliä on Lyijykomppanian vuonna 2005 julkaistu kolmas studioalbumi. Levy on yhtyeen toinen ja viimeinen julkaisu, jolla on mukana laulaja-kitaristi Jarkko Strandman.
Kappaleet

Kaikki kappaleet säveltänyt Petri Lindström, sanoittanut Esa Moilanen sekä sovitukset Lyijykomppania, ellei toisin mainittu.
Kirves puun juurella – 3.18
Ei huolta – 4.44 (säv. Lindström & Strandman)
Haavoitettu veljeskunta – 4.59 (säv. Moilanen)
Kaninkoloon putoajat – 3.17
Parempi maailma – 3.27
Nälkätaiteilija – 3.34
Käärme nurkassa – 4.50
Ei koskaan ei koskaan -maa – 3.34 (säv. Moilanen)
Antti Kaitainen – 4.12
Lasten kynnet – 4.15
Kokoonpano

Jarkko Strandman – laulu, kitara
Petri ”Lemmy” Lindström – basso, kitara
Esa Moilanen – rummut
+
Tuomo Valtonen – äänittäjä, miksaaja
Arvostelut

Soundi:
Aiheesta muualla

Harmaita säveliä Discogsissa. (englanniksi)
Albumi Harmaita säveliä Encyclopaedia Metallum -sivustolla (englanniksi)
Lyijykomppania
| --- | --- |
Studioalbumit:   Uimakoulu  Viimeinen voitelu  Harmaita säveliä  Sota, nälkä, rutto, kuolema  Tietoja epäonnistumisista ja päättämättömyyksistä, tai Väkivaltaa ja vääriä lääkkeitä  Tarpeettomia ikävyyksiä.  1993 - 1996 
EP:t:   Synkkää jynkytystä  Suden hetki  Kehitys kulkee perse edellä  Mennyt maailma 
Kokoelmat:  Lyijykomppania
Singlet:   ”Ohjelmanjulistus”  ”Helsinki tulessa! / Isä heiluu kirveellä”  ”Yksinäisen tähden harhailija / ART”  ”Kuolemaneskadroona”
Kotitehtävä

Matematiikan kotitehtävä
Kotitehtävä eli läksy tai tavallisemmin läksyt ovat kouluissa oppilaille annettavia vapaa-aikana suoritettavia oppimistehtäviä. Läksyssä on usein luettava opettelemalla tekstiä ja mahdollisesti tehdä siihen liittyviä tehtäviä. Läksyjen tekoa voidaan kontrolloida joko ennalta ilmoittaen tai ilmoittamatta pistokokeilla eli pistokkailla, jotka ovat pienimuotoisia kokeita. Niiden vaikutus arvosanoihin on yleensä vähäinen.
Toisen asteen kouluissa kotitehtäviä sanotaan etätehtäviksi. Etätehtävien palautusta kontrolloidaan tavallisesti kotitehtäviä tarkemmin ja ne pisteytetään. Etätehtävillä on yleensä vaikutusta arvosanoihin ja niiden osittainen tekeminen voi olla edellytys kurssin kokeisiin osallistumiseen. Etätehtävillä voidaan korvata myös lähiopetustunteja.
Muita merkityksiä

Läksyksi voidaan sanoa myös tapahtumaa, jossa jokin huono tai epämiellyttävä asia tapahtuu tekijälle siksi, että hänellä ei ole tietoa tai kokemusta asiasta eikä hän osaa varoa sitä. Tämän kokemuksen jälkeen hän ei enää tee samaa asiaa. Toinen ihminen sanoo tässä mielessä opettamista läksytykseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Kuokkavieraat

| Kuokkavieraat> Wedding Crashers |
| --- | --- |

Ohjaaja:  David Dobkin
Käsikirjoittaja:   Steve Faber  Bob Fisher 
Tuottaja:   Peter Abrams  Robert L. Levy 
Säveltäjä:  Rolfe Kent
Kuvaaja:  Julio Macat
Leikkaaja:  Mark Livolsi
Pääosat:   Owen Wilson  Vince Vaughn  Christopher Walken  Rachel McAdams  Isla Fisher  Jane Seymour  Keir O’Donnell 
Valmistustiedot
Valmistusmaa:  Yhdysvallat
Tuotantoyhtiö:  New Line Cinema
Levittäjä:  InterCom Netflix
Ensi-ilta:  15. heinäkuuta 2005
Kesto:  127 min
Alkuperäiskieli:  englanti
Budjetti:  40 000 000 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kuokkavieraat (engl. Wedding Crashers) on vuonna 2005 ensi-iltansa saanut David Dobkinin ohjaama komediaelokuva. Elokuvan on käsikirjoittanut Steve Faber Bob Fisherin kanssa. Elokuva kestää 127 minuuttia (leikkaamaton versio) ja 120 minuuttia (leikattu). Vaikka monet katsojat pitivät siitä, se ei saanut osakseen kriitikoiden arvostusta. Pääosia esittävät Owen Wilson ja Vince Vaughn. Yhdysvalloissa ensi-ilta oli 15. heinäkuuta 2005 ja Suomessa 2. syyskuuta. Elokuva kertoo mieskaksikosta, jotka tulevat häihin ja juhliin kuokkavieraina ja tutustuvat naisiin, joita tapaavat juhlissa.
Näyttelijät

| 0 | 1 | 2 |
| --- | --- | --- |
|  Owen Wilson  | … |  John Beckwith   |
|  Vince Vaughn  | … |  Jeremy Grey   |
|  Christopher Walken  | … |  Secretary Cleary   |
|  Rachel McAdams  | … |  Claire Cleary   |
|  Isla Fisher  | … |  Gloria Cleary   |
|  Jane Seymour  | … |  Kathleen Cleary   |
|  Keir O’Donnell  | … |  Todd Cleary   |
Kristiina Nyrhinen

Kristiina Nyrhinen (s. 1949) on suomalainen Espoossa asuva tekstiilitaiteilija.
Ura

Nyrhinen opiskeli ensin pari vuotta taidehistoriaa, mutta  meni sitten opiskelemaan tekstiilisuunnittelua Taideteolliseen korkeakouluun 1970-1974. Työskenneltyään valmistumisensa jälkeen pari vuotta Metsovaara Designissä hän jäi vapaaksi taiteilijaksi vuonna 1976. Nyrhinen on suunnitellut sisustuskankaita, vaatteita, neuleita ja ryijyjä, mutta hänet tunnetaan myös ns. minitekstiileistä eli pienikokoisista tekstiili- ja muistakin materiaaleista tehdyistä taide- ja tilataideteoksista. 1980-luvulta lähtien Nyrhinen on tehnyt myös isokokoisempia julkisia tekstiilitaideteoksia, kuten Sovituksenkirkon ja Myyrmäen kirkon kirkkotekstiilit ja tekstiilitaideteokset korkeimmassa hallinto-oikeudessa, eduskuntatalon lisärakennuksessa ja useissa Suomen suurlähetystöissä.
Palkinnot

Lukuisiin näyttelyihin osallistunut Nyrhinen, jonka teoksia on monissa eri kokoelmissa, sai Taideteollisuuden valtionpalkinnon vuonna 1991.
Kylmä jälki

| Kylmä jälki |
| --- | --- |

Kirjailija:  Jarkko Sipilä
Kieli:  suomi
Genre:  dekkari
Kustantaja:  Gummerus
Julkaistu:  2007
Ulkoasu:  sidottu
Sivumäärä:  320
ISBN:  978-951-207-527-0
Sarja: Takamäki
Edeltävä:  Mitään salaamatta
Seuraava:  Seinää vasten
Löydä lisää kirjojaKirjallisuuden teemasivulta
Kylmä jälki on Jarkko Sipilän Takamäki-dekkari, joka on ilmestynyt vuonna 2007. Kirja kertoo elinkautisvanki Timo Ruosteen pakenemisesta alkavista Takamäen ryhmän tutkimuksista.
Kuuloliitto

| Kuuloliitto |
| --- | --- |
Perustettu:  1930
Toimiala:  kansalais- ja kuntoutusjärjestö
Kotipaikka:  Helsinki
Toiminta-alue:  valtakunnallinen
Puheenjohtaja:  Jouni Aalto
Aiheesta muualla
Sivusto
Infobox OKNimi-testi OK: 
Kuuloliitto (aiempi nimi Kuulonhuoltoliitto, alun perin Suomen Huonokuuloisten Huoltoliitto) on huonokuuloisten, kuuroutuneiden sekä tinnituksesta kärsivien kansalais- ja kuntoutusjärjestö. Liitto on perustettu vuonna 1930, ja sillä on 86 jäsenyhdistystä. Jäseniä yhdistyksissä on noin 16 000 (tilanne vuonna 2020). Toimintansa liitto rahoittaa muun muassa STEAn tuella. Kuuloliitto on Sosten jäsenjärjestö.
Kuuloliiton keskustoimisto sijaitsee Valkeassa talossa Helsingissä. Lisäksi liitolla viisi toimipistettä ympäri Suomea sekä Kopolan kurssikeskus Kuhmoisissa.
Liiton uudet säännöt hyväksyttiin vuoden 2008 syksyllä liittokokouksessa. Samalla päätettiin nimenmuutoksesta: Kuulonhuoltoliitosta tuli tammikuussa 2009 Kuuloliitto.
Vuonna 2023 liiton puheenjohtaja oli Jouni Aalto ja varapuheenjohtaja Janne Alkki.
Talous

Opetus- ja kulttuuriministeriön yleisavustus nuorisojärjestöille vuosina 2014–2016 oli 10 000 € / vuosi.
Koronaviruspandemia Tšekissä

| Koronaviruspandemia Tšekissä |
| --- | --- |
 Koronavirustapaukset 14 päivän sisällä.
Yleistä
Virus:  SARS-CoV-2
Tauti:  COVID-19
Lähtöpaikka:  Wuhan, Kiina
Ensimmäinen tapaus
Aika:  1. maaliskuuta 2020
Tapaukset
Vahvistetut:  1 642 696
Kuolleet:  29 608
Rokotetut:  2 476 421
 Tiedot päivitetty viimeksi 8.5.2021. 
Koronaviruspandemia Tšekissä on osa vuonna 2019 alkanutta maailmanlaajuista koronaviruspandemiaa. Tšekki selvisi melko vähällä kevään 2020 aallosta, mutta syksyn tautiaalto ylikuormitti terveydenhuollon.
Kevään 2020 aalto

Ensimmäiset kolme tapausta todettiin 1. maaliskuuta. Tšekki julisti koronaviruksen takia hätätilan 12. maaliskuuta. Ulkona sai liikkua ainoastaan välttämättömistä syistä.
Sairaalassa oli enimmillään noin 400 huhtikuun alussa. Tehohoidossa oli noin 100 1. toukokuuta mennessä maassa oli kuollut 257, joka oli alle kymmenesosa Ruotsin kuolleista. Enimmät rajoitukset purettiin toukokuussa. Lisää rajoituksia purettiin heinäkuun alussa. Tšekin pääkaupungissa Prahassa juhlittiin kesällä koronaviruksen selättämistä.
Syksyn 2020 aalto

Koronavirustapaukset alkoivat nousta jo heinäkuussa. Toden teolla aalto jyrkkeni syyskuussa. 21. syyskuuta oli 200 tapausta 100 000 asukasta kohti. Tšekin terveysministeri Adam Vojtech erosi.
Lokakuussa sillä hetkellä sairaalahoidossa olleiden määrä kasvoi kuun alun 1 000:sta yli 8 100:aan ja saavutti ilmeisesti ainakin ajoittaisen huipun. Tehohoitopotilaiden määrä kasvoi samassa ajassa yli 300:sta noin 1 500:aan.
Lokakuun lopusta lähtien koronavirukseen kuoli 200 päivässä, mikä on kaksi kolmasosaa kaikista päivittäisistä normaaleista kuolemista. Kuolleisuus lisääntyi 40 %.
Uusien tartuntojen huippu oli 28. lokakuuta, jolloin koronaviruksen sai viikossa 1200 asukasta miljoonasta. 26. marraskuuta rajoitukset olivat vähentäneet tartuntamäärän kolmasosaan, 400/viikko/miljoona asukasta.
Aiheesta muualla

Wikimedia Commonsissa on kuvia tai muita tiedostoja aiheesta .
COVID-19 epidemic (Ministry of Healthcare) (englanniksi)
COVID-19 statistics (Ministry of Healthcare)
Epidemic curve in countries including the Czech Republic
Interactive map of COVID-19 situation in the Czech Republic
Coronavirus COVID-19 Global Cases and historical data by Johns Hopkins University
Harmaja (yhtye)

| Harmaja |
| --- | --- |
 Harmaja esiintymässä Rokkikellarissa Seinäjoella.
Tiedot
Toiminnassa:  2007–
Tyylilaji:  akustinen rock
Kotipaikka:  Raahe
Laulukieli:  suomi
Jäsenet:  Juha-Pekka Leppäluoto   Simo Vuorela   Sami Lauttanen   Milla Heinonen   Paula Präktig   Riku Kovalainen  
Levy-yhtiö:  Wiima Music   Playground Music Scandinavia  
Aiheesta muualla
Kotisivut
Infobox OKNimi-testi OK: 
Harmaja on vuonna 2007 perustettu raahelainen akustinen rock-yhtye. Yhtyeen esikoisalbumi Harmaja ilmestyi 18. helmikuuta 2009 ja debytoi Suomen albumilistalla sijalla 14.
Harmaja sai alkunsa kaveriporukalla soitetuista Nick Cave and the Bad Seeds -covereista, ja vaikutteikseen yhtye mainitsee myös Aki Kaurismäen ja Morrisseyn. Yhtyeen laulaja ja sanoittaja on Charonista ja Northern Kingsistä tunnettu JP Leppäluoto. Leppäluodon omien sanoitusten lisäksi yhtye on käyttänyt sanoituksissaan Saima Harmajan runoja (esikoisalbumin kappaleissa ”Sydäntalvella” ja ”Kevät”), joskin yhteyden runoilijan tuotantoon Leppäluoto kertoo syntyneen sattumalta vasta yhtyeen nimeämisen jälkeen. Musiikin säveltämisestä vastaa Leppäluoto yhdessä kitaristi Simo Vuorelan kanssa.
Harmajan levy-yhtiö on Wiima Music ja jakelija Playground Music.
Jäsenet

Riku Kovalainen – lyönnit
Sami Lauttanen – kitara
JP Leppäluoto – laulu, kitara, Rhodes
Paula Präktig – piano, laulu, rhodes
Milla Heinonen – basso, laulu
Simo Vuorela – kitara
Diskografia > Albumit

Harmaja (2009)
Lento (2010)
Marras (2012)
Diskografia > Singlet

"Sataa" (2009)
"Sydäntalvella" (2009)
"Katkera maa" (2011)
"Hän tanssii kevein askelin" (2012)
Aiheesta muualla

Harmajan sivusto
Backstage Rock Shop; Harmajan levyt ja viralliset fanituotteet
Harmaja Myspacessa (englanniksi)
Harmaja Facebook sivut
JP Leppäluoto kertoo Harmajasta YLE Radio Perämeren Laulun synty -haastattelusarjassa[vanhentunut linkki]
Kryptokromi

Kryptokromit ovat eräs flavoproteiinien ryhmä, joka on herkkä siniselle valolle. Niitä on eläimissä ja kasveissa. Kryptokromit osallistuvat kasvien ja eläinten sirkadiaanisen rytmin säätelyyn sekä monilla eläimillä magneettikenttien havaitsemiseen.
Aiheesta muualla

University of Illinois at Urbana-Champaign: Cryptochrome and Magnetic Sensing (englanniksi)
Kuningaspelin kentät

| Kuningaspelin kentät Jalkapalloilu paikallisena ja globaalina ilmiönä |
| --- | --- |

Kirjailija:  Hannu Itkonen & Arto Nevala (toim.)
Kansitaiteilija:  Jukka Aalto Alex Nikada (kuva)
Kieli:  suomi
Kustantaja:  Gaudeamus
Julkaistu:  2007
Ulkoasu:  nidottu
Sivumäärä:  278
ISBN:  978-952-495-003-9
Löydä lisää kirjojaKirjallisuuden teemasivulta
Kuningaspelin kentät: Jalkapalloilu paikallisena ja globaalina ilmiönä on Hannu Itkosen ja Arto Nevalan toimittama artikkelikokoelma, jonka julkaisi Gaudeamus vuonna 2007. Teoksen 20 artikkelia käsittelevät jalkapalloa kansainvälisenä lajikulttuurina sekä paikallisyhteisöjen toimintana.
Aiheesta muualla

Arto Jauhiainen: Jalkapalloistuva maailma eurooppalaisesta näkökulmasta (Arkistoitu – Internet Archive). Kasvatus & Aika 2010.
Mari Hatakka: Viherkenttien shakki. Elore 2/2007. (pdf)
Kuparivuoret

| Kuparivuoret |
| --- | --- |
 Elokuvan juliste.
Ohjaaja:  Carolin Koss
Käsikirjoittaja:  Otto Andersson
Tuottaja:  Konsta Väänänen
Säveltäjä:  Kasperi Laine
Kuvaaja:  Carolin Koss
Leikkaaja:  Otto Andersson
Valmistustiedot
Valmistusmaa:  Suomi
Tuotantoyhtiö:  Tühma Audio / Visual
Ensi-ilta:  2018
Kesto:  44 minuuttia
Alkuperäiskieli:  venäjä
Aiheesta muualla
IMDb 
Elonet
Infobox OKNimi-testi OK: 
Kuparivuoret on Carolin Kossin ohjaama suomalainen dokumenttielokuva vuodelta 2018.
Elokuvan aiheena on Uralin vuoristoalueella sijaitseva Karabašin kaupunki, joka on eräs maailman saastuneimmista kaupungeista. Elokuvassa kuvataan alueen ympäristöä sekä haastatellaan siellä asuvia ihmisiä.